Actorul Denzel Washington, distins cu Medalia Prezidențială pentru Libertate.
Preşedintele Joe Biden a anunţat cele 17 persoane distinse cu Medalia Prezidenţială pentru Libertate, între cei medaliaţi figurând Denzel Washington. Steve Jobs, John McCain şi Richard Trumka vor fi omagiaţi postum, potrivit Variety. Denzel Washington este unul dintre cei mai buni actori, regizori şi producători ai generaţiei sale. De-a lungul carierei sale, a câştigat două premii Oscar.
Preşedintele Joe Biden a anunţat cele 17 persoane distinse cu Medalia Prezidenţială pentru Libertate, între cei medaliaţi figurând Denzel Washington. Steve Jobs, John McCain şi Richard Trumka vor fi omagiaţi postum, potrivit Variety.Preşedintele SUA, Joe Biden, a anunţat vineri cele 17 persoane distinse cu Medalia Prezidenţială pentru Libertate. Acordată anual, medalia recunoaşte personalităţile publice care au adus contribuţii notabile la societatea americană, la cultură, la politică sau la pacea mondială. Distincţiile sunt acordate în cadrul unei ceremonii care are loc la Casa Albă în luna iulie a fiecărui an.Denzel Washington este singurul actor sau figură din lumea divertismentului care primeşte medalia în acest an, iar figurile sportive Simone Biles şi Megan Rapinoe se numără, de asemenea, printre medaliaţi.Printre ceilalţi distinşi se numără personalităţi religioase, precum sora Simone Campbell şi părintele Alexander Karloutsos; liderii politici Gabrielle Giffords şi Alan Simpson; activiştii Fred Gray, Diane Nash şi Raúl Yzaguirre; fosta preşedintă a Universităţii Texas din Brownsville, Julieta García; Sandra Lindsay, lucrător în domeniul sănătăţii; Khizr Khan, fondator al Constitution Literacy şi National Unity Project; şi liderul militar american Wilma Vaught. Steve Jobs, John McCain şi Richard Trumka vor fi omagiaţi postum.Denzel Washington este unul dintre cei mai buni actori, regizori şi producători ai generaţiei sale. De-a lungul carierei sale, a câştigat două premii Oscar pentru filmele "Glory" şi "Training Day", pe lângă alte opt nominalizări (inclusiv anul acesta, pentru "The Tragedy of Macbeth"). Alte distincţii pe care le-a primit includ un premiu Tony pentru munca sa în reluarea din 2010 a spectacolului "Fences" şi un premiu Cecil B. DeMille Lifetime Achievement Award (un premiu onorific Golden Globe) în 2016 pentru contribuţii remarcabile în lumea divertismentului.În 2020, denzel Washington a fost desemnat cel mai mare actor al secolului XXI de către The New York Times.Laureaţii Medaliei Libertăţii vor fi sărbătoriţi pe 7 iulie.